|  |
| --- |
| **Naziv akta: Prijedlog Proračuna Općine Dubrovačko primorje za 2025. godinu s projekcijama za 2026. i 2027. g.** |
| **Razdoblje savjetovanja: od 14.11.2024 - 14.12.2024.** |
| **Korisnik** | **Komentar** | **Datum** | **Status** | **Odgovor** |
| Elizabeta Malić | Planirana sredstva za ulaganja u dječja igrališta 40 €? | 26.11.2024 14:24 | - Ne prihvaća se | Sredstva za ulaganja u dječja igrališta planirana su u iznosu od 40.000,00 EUR, a ne 40,00 EUR. |
| Vlaho Mozara | Djelatnosti jedinstvenog upravnog odjela u ovom proračunu su predviđene u iznosu od 414 tisuća eura,a za očekivati je da će tijekom godine još dodatno rasti. Rashodi ureda Općine rastu preko 100 tisuća eura u odnosu na prošlogodišnji prijedlog proračuna te preko 40 tisuća eura u odnosu na posljednji rebalans. U obrazloženju se ne navodi zašto je toliki porast. Predlažem da se rad Općine racionalizira, a sredstva preusmjere u razvojne projekte i socijalne projekte. Konkretno u ovom slučaju, predlažem preusmjeravanje 10 000 eura na socijalne programe, 20 000 eura na demografske mjere i konačno 10 000 eura na uređenje dječjih igrališta u koje je tijekom ove godine uložen minimum. | 13.12.2024 19:55 | **-**Ne prihvaća se | Planirani iznos je neophodan za redovan rad Jedinstvenog upravnog odjela.Predviđena stavka se odnosi i na preuzete obveze po kreditu i na ostale ugovore. |
| Vlaho Mozara | Projektiranje cesta u iznosi od 60 000 eura. U obrazloženju se navodi „ovim bi se započelo projektiranje ceste kroz Polje, ceste kroz Banju i pješačke staza na Neprobić i Tmor.“ Predlažem smanjenje ovih sredstava na lanjskih 30000 eura te eventualno povećanje tek po provedbi savjetovanja s javnošću. Naime, ova vlast je u više navrata izjavila da će provesti javno savjetovanje za projekt uređenje obalnog pojasa-DV-Mrče, nakon čega to nije napravila već je „na svoju ruku“ napravila projekt bez konzultacija s mještanima, i tako nasilno gura sav promet uz samu obalu. Istovremeno, već dugi niz godina u planovima prostornog uređenja postoje planirane obilazne ceste u koje se ne projektiranju i zanemaruju se (a te planove prostornog uređenja smo masno platili iz općinske blagajne). Koji je smisao UPU-a ako ga se nećemo pridržavati? Predlažem preusmjeravanje 30 000 eura u sredstva za komunalne projekte mjesnih odbora, nadalje, sredstva za projektiranje cesta kojima se značajno mijenja krajobraz alocirati tek po provedenim savjetovanjima s mještanima te usklađenja UPU-a. | 13.12.2024 19:55 | **-**Ne prihvaća se | Projektiranje navedenih cesta je u skladu sa prostorno planskom dokumentacijom, svim planovima razvoja općine, kao i već ugovorenim obvezama. |
| Vlaho Mozara | Odnosi s javnošću, mediji itd. U iznosu od 19000 eura. Općina je sklopila ugovore s raznim medijima kako bi isti pratili događanja u Primorju, no uložena sredstva uopće ne odgovaraju viđenom u medijima. Ta sredstva su skočila za duplo u odnosu na prethodno razdoblje, pod izlikom da su potrebna za objavu javnih nabava i natječaja. Kroz 2024. godinu do današnjeg dana utrošili smo u tu svrhu svega 2000 eura, a preko 10500 na razne medije. Smatram da je ovo potpuno nepotrebno i neracionalno. Predlažem prekid financiranja s medijima koji ne pišu, te naravno pojačati suradnju s onima koji to rade dobro i kvalitetno, te preusmjeravanje 10 000 eura u demografske mjere. | 3.12.2024 19:56 | -Ne prihvaća se | Ova stavka je neophodna i odnosi se na informiranje stanovništva, objave natječaja, oglasa, poziva, obveza objave po EU projektima i slično. |
| Vlaho Mozara | Aktivnosti Općinskog vijeća – predviđeno 7000 eura. Ova predviđena sredstva nemaju smisla jer ne postoje vijećničke naknade. Kroz 2024. godinu do kraja 10. mjeseca u ovoj proračunskoj aktivnosti utrošeno je svega 300 eura. Predlažem da se 5900 eura ovih sredstava preusmjeri u demografske mjere. | 13.12.2024 19:56 | **-**Ne prihvaća se | S obzirom da je 2025.god. izborna, novoizabrano općinsko vijeće donijet će konačnu odluku za ovu stavku. |
| Vlaho Mozara | Aktivnosti načelnika – proračunska sredstva za rashode načelnika za reprezentaciju i donacije rastu za čak 3 i pol puta. Sa 7200 na 25000 eura. U obrazloženju se ne navodi poseban razlog. Ne postoji opravdan razlog za ovakav porast sredstava za reprezentaciju. Predlažem vraćanje ovih sredstava na prošlogodišnju razinu. Ostatak od oko 18000 eura preusmjeriti u demografske mjere. | 13.12.2024 19:56: | -Ne prihvaća se | Predviđeno povećanje se ne odnosi na reprezentaciju načelnika, nego na donacije udrugama i ustanovama koje nisu predviđene u proračunu i programima općine. |
| Vlaho Mozara | Kroz prethodne stavke u savjetovanju kroz više prijedloga sam predložio smanjenje raznih proračunskih stavki te preusmjeravanje u demografske mjere. S obzirom na podatke Državnog zavoda za statistiku jasna je činjenica da iz godine u godinu Općina izumire, zbog čega demografija treba postati apsolutni prioritet. Radi se o oko 54000 eura. Predlažem da se otvori nova proračunska aktivnost „demografske mjere“ i navedena sredstva alociraju. Što prije donijeti demografski program (povećanje naknada za bebe, pomoć pri izgradnji obiteljskog objekta, osiguranje prijevoza, osiguranje dodatnih sadržaja i radnih mjesta i slično). | 13.12.2024 19:56: | Ne prihvaća se | Primjedba nije jasna, ne navodi se na koje točno proračunske stavke se odnosi smanjenje |